

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՇՎԵՔՆՆԻՉ ՊԱԼԱՏ**

**ԵԶՐԱԿԱՑՈՒԹՅՈՒՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԿԱՏԱՐՄԱՆ ՎԵՐԱԲԵՐՅԱԼ**

**1. ԱՆԿԱԽ ՀԱՇՎԵՔՆՆՈՒԹՅԱՆ ԿԱՐԾԻՔ**

**պետական բյուջեի կատարման վերաբերյալ**

Հայաստանի Հանրապետության Ազգային ժողովին

*Եզրակացություն ՀՀ 2021թ. պետական բյուջեի կատարման ֆինանսական հաշվետվությունների վերաբերյալ*

***Կարծիք***

Հաշվեքննության է ենթարկվել ՀՀ 2021թ. պետական բյուջեի միջոցների ֆի­­­նան­սական փաստաթղթերի վարման պահանջների կատարումը և դրա ար­դ­յունքում ձևա­վորված հաշվետվությունների (այսուհետև՝ ֆինանսական հաշ­վետվություններ) ար­­ժանահավատությունը: Ֆինանսական հաշվետվու­թ­յուն­ները ներառվում են ՀՀ 2021թ. պետական բյուջեի կատարման մասին տարեկան հաշվետվությունում:

**Հաշվեքննիչ պալատի կարծիքով, ֆինանսական հաշվետվությունները, բո­լոր էական առումներով, ճշ­մարիտ են ներկայացնում ՀՀ 2021թ. պե­տա­կան բյուջեի մուտքերի ձևավորման և ել­քե­րի իրականացման կա­նո­նակարգված գործունեությունը: Ըստ այդմ՝ Հաշվեքննիչ պա­­լատը ՀՀ 2021թ. պետական բյուջեի կատարման վերաբերյալ արտահայտում է դրա­­կան եզրահանգում:**

***Կարծիքի հիմք***

Հաշվեքննություններն իրականացվել են Հաշվեքննիչ պալատի մասին ՀՀ օ­րեն­քին (այսուհետև՝ Օրենք), Հաշվեքննիչ պալատի կողմից հաս­տատ­ված՝ Աուդիտի բարձ­­­­րագույն մարմինների միջազգային ստանդարտների հի­ման վրա մշակված մեթո­դա­­բանություններին, ուղեցույցներին և այլ փաստաթղթերին համապատասխան: Այդ ի­­րա­վական ակտերից բխող Հաշ­վեքննիչ պալատի պատասխանատվությունը լրացուցիչ նկարագրված է այս եզրակացության *Հաշվեքննիչ պալատի պատասխանատվությունը* բաժնում: Հաշ­­­վեքննիչ պալատն իր լիազորություններն իրականացնելիս ան­կախ է հաշ­վեքննու­թ­­յան ենթակա մարմիններից և կազմակեր­պու­թ­յուն­նե­րից՝ ՀՀ Սահմանադրությանը և Օ­րենքին համապատասխան: Հաշվե­քննությունների ընթացքում պահպանվել են է­­­թիկայի պահանջները՝ հա­մա­ձայն Հաշվեքննիչ պալատի կողմից հաստատված՝ Հաշ­­­վեքննիչ պալատի անդամների գործունեությանն առնչվող՝ միջազգային իրա­վա­կան պրակ­տիկայով պայմանավորված ուղենշային չափանիշներ-ի և Հաշվեքննող­նե­­րի հա­մար ներքին ծառայողական հարաբերությունների շրջանակում կի­րառվող է­թի­կայի կա­նոններ-ի: Ձեռք են բերվել բավարար (համա­պա­տաս­խան) հաշ­վե­քննության ապացույցներ՝ վերոնշյալ կարծիքն արտահայտելու հա­մար:

***Բյուջետային հատկացումների գլխավոր կարգադրիչների պատասխանատվությունը ֆինանսական հաշվետվությունների համար***

Բյուջետային հատկացումների գլխավոր կարգադրիչները պատաս­խա­նա­տու են բյուջետային ոլորտը կարգավորող ՀՀ օրենսդրության hամաձայն ֆի­նանսական հաշ­վետ­վու­թ­յուն­նե­րի պատ­րաստ­ման և ճշմարիտ ներ­կա­յաց­ման, ինչպես նաև այնպիսի ներքին հսկողության հա­մար, որն անհ­րա­ժեշտ է առերևույթ հանցա­գոր­ծության հատ­կա­նիշների կամ սխալի հե­տևան­քով էական խեղաթյուրումներից զերծ ֆինանսական հաշ­­վետ­վու­թ­յուն­ների պատրաստումն ապահովելու համար:

***Հաշվեքննիչ պալատի պատասխանատվությունը ֆինանսական հաշվետվությունների հաշվեքննության համար***

Հաշվեքննիչ պալատի պատասխանատվությունն է՝ ստանալ ողջամիտ հա­վաս­տիացում առ այն, որ ֆինանսական հաշ­վետվությունները բոլոր էական առումներով զերծ են էական խեղաթյուրումներից, և ՀՀ Ազգային ժողովին ներկայացնել պետական բյու­ջեի կատարման վերաբերյալ եզրա­կա­ցու­թ­յուն։

Ողջամիտ հավաստիացումը բարձր (ոչ բացարձակ) մակարդակի հա­վաս­տիա­ցում է։ Այն չի ե­րաշ­խավորում, որ Օրենքին և Աուդիտի բարձրագույն մար­մինների միջազգային ստան­­­դարտների հիման վրա մշակված մեթո­դա­բա­նություններին, ուղեցույցներին և այլ փաստաթղթերին համապատաս­խան իրականացված հաշվեքննությունը միշտ կհայտնաբերի էական խե­ղա­­թյուրումը, երբ այն առկա է։ Խեղաթյուրումները կարող են առաջանալ սխալի կամ առերևույթ հանցագործության հատկանիշների արդյուն­քում, և համարվում են էական, երբ ողջամտորեն կարող է ակնկալվել, որ դրանք, ա­­ռան­ձին կամ միասին վերցրած, կազդեն ֆինանսական հաշվետ­վութ­յուն­ներն օգտա­գոր­ծողների՝ այդ ֆինանսական հաշվետվությունների հիման վրա կայացվող ո­րո­շում­նե­րի վրա։

Հաշվեքննության ընթացքում կիրառվել է մասնագիտական դա­տողու­թ­յան սկզբունքը և պահպանվել մասնագիտական կասկածամտության սկզբուն-քը։ Բացի այդ՝

* հատկորոշվել և գնահատվել են առերևույթ հանցագործության հատ­կա­նիշ­նե­րի կամ սխալի արդյունքում ֆինանսական հաշվետ­վու­թ­յուն­ների էական խե­ղա­թ­յուրման ռիսկերը, նախագծվել և իրականացվել են հաշվեքննության ըն­թա­ցակարգեր՝ այդ ռիսկերին արձագանքելու նպատակով, և ձեռք են բերվել հաշ­վեքննության ապացույցներ, ո­րոնք բավարար (համապատասխան) են կարծիքի համար։ Առե­րևույթ հանցագործության հատկա­նիշ­ների հետևանքով առաջացած էական խեղաթյուրման չհայտնաբերման ռիսկն ավելի բարձր է, քան սխալի հետևանքով էական խեղաթյուրման չհայտ­նա­բերման ռիսկը, քանի որ առերևույթ հանցագործության հատկանիշները կա­րող են ներառել հանցավոր համաձայնության, զեղծարարության, միտում­նա­­­վոր բացթողումների, սխալ ներկայացումների կամ ներքին հսկո­ղության հա­մա­կարգի չարաշահման հատկանիշներ.
* եթե հաշվեքննության ընթացքում Հաշվեքննիչ պալատը գալիս է հե­տևության, որ կատարված ա­րար­քը պարունակում է առերևույթ հան­ցա­գործության հատկանիշներ, համա­պա­տասխան նյութերը Հաշ­վե­քննիչ պալատի որոշմամբ անհապաղ, բայց ոչ ուշ, քան եռօրյա ժամ­կետում ուղարկվում են ՀՀ գլխավոր դատախազություն.
* պատկերացում է կազմվել հաշվեքննությանը վերաբերող ներքին հսկո­­ղու­թ­յան համակարգի մասին՝ հաշվեքննության ըն­թա­ցա­կար­գեր նախագծելու նպատակով, և ոչ թե հաշվեքննության օբյեկտի ներ­քին հսկո­ղու­թյան արդյունավետության վերաբերյալ կարծիք ար­տա­հայտելու համար.
* գնահատվել է ֆինանսական հաշվետվության ընդհանուր ներ­կա­յա­ցու­մը, կառուցվածքը և բովանդակությունը, ներառյալ՝ բացահայ­տում­­ները, ինչ­պես նաև ֆինանսական հաշվետվության հիմքում ըն­կած գործարքների ու դեպ­քերի ճշմարիտ ներկայացումը.
* բացահայտված խեղաթյու­րում­ների վերաբերյալ Հաշվեքննիչ պալա­տը որակում չի տա­լիս և դրանց հետևանքների վերա­բեր­յալ կան­խա­տե­սումներ չի անում:

Հաշվեքննության օբյեկտների ղեկավարներին, ի թիվս այլ հարցերի, ներ­կայացվել են հաշվեքննության առաջադրանքները, ինչպես նաև հաշ­վե­քննու­թյան ընթացքում հայտ­­նաբերված նշանակալի հարցերից, ներառյալ՝ ներքին հսկողությանը վերաբերող նշա­նակալի թերություններից բաղկա­ցած հաշվեքննության արձանագրությունները՝ տա­լով վերջիններիս վերա­բեր­յալ առարկություններ և բացատրություններ ներկայացնելու հնարա­վո­րու­թյուն:

*Եզրակացություն օրենսդրական և իրավական այլ պահանջներին համապատասխանելու վերաբերյալ*

***Բյուջետային հատկացումների գլխավոր կարգադրիչների պատասխանատվությունը***

Բյուջետային հատկացումների գլխավոր կարգադրիչները պատասխա­նա­տու են ֆինանսատնտեսական գործունեությունն ի­րա­կանացնել իրավա­կան ակտերին, ինչպես նաև քաղաքացիաիրավական հա­րաբե­րու­թյուն­նե­րի շրջանակներում կնքված այլ գործարքներով սահմանված չափանիշ­նե­րին և պահանջներին համապատասխան։

***Հաշվեքննիչ պալատի պատասխանատվությունը***

Հաշվեքննիչ պալատի պատասխանատվությունն է՝ պետական բյուջեի կա­տարման վերաբերյալ եզրակացությունում ներ­­կայացնել տեղեկատվություն հայտնաբերված անհամապա­տաս­խա­նու­թ­յուն­նե­րի վե­­րաբերյալ (սույն եզ­րա­­կացության 2.1-րդ բաժին)։ Պետական բյուջեի կատարման վե­րաբերյալ եզ­րակացությունում օգ­տագործվում են հա­մա­պա­տասխանության հաշ­վե­քննությունների արդյունքները, ո­րոնք ենթադրում են՝ ո­րո­շել հաշվե­քննու­թ­յան օբ­յեկտի ֆինանսատնտեսական գործու­նեու­թյան համա­պատաu­խա­նու­թյունն իրավա­կան ակտերին, ինչպես նաև քաղա­քա­ցիա­իրավական հա­րա­բե­րու­թյունների շրջա­նակ­նե­րում կնքված այլ գործարքներով սահ­ման­ված չափանիշ­նե­րին և պահանջ­նե­րին։ Հաշվեքննիչ պալատը չի հաշ­վե­քննում հաշվե­քննու­թ­յան օբյեկտների ֆի­նան­սա­տնտեսական գոր­ծու­նեու­թ­յան համապատասխանութ­յու­նը բոլոր իրավական ակ­տե­րին, ինչպես նաև քա­­ղաքացիաիրավական հարաբե­րու­թ­յուն­ների շրջանակներում կնքված բո­լոր այլ գոր­ծարքներով սահմանված չափանիշ­նե­րին և պահանջներին։

Անհամապատասխանություններն արձանագրվել են միայն այն պետական մար­միններում, որոնք ներառված են եղել Հաշվեքննիչ պալատի 2021թ. գոր­ծունեության ծրագրի առաջին մասում։ Հայտնաբերված անհամա­պա­տաս­խանությունները չեն ազդում սույն եզրակացության *«Անկախ հաշ­վե­քննության կարծիք»* բաժնի *«Կարծիք»* պարագրաֆում ներկայացված եզ­րա­հանգման վրա։

Հաշվեքննիչ պալատի պատասխանատվության շրջանակներում են նաև ՀՀ 2021թ. պետական բյուջեի կա­­տարման ֆինանսական հաշվետ­վու­թ­յուն­նե­րի վերաբերյալ եզրակացության Հաշ­վե­քննիչ պալատի պատաս­խա­նատ­վությունը բաժնում ներկայացված՝ համապատաս­խա­նության հաշվե­քննու­թյուններին վերաբերելի հարցերը:

***Առանցքային անհամապատասխանություններ***

Առանցքային անհամապատասխանություններն այն անհամապատասխա­նություն­նե­րն են, որոնք մեր մասնագիտական դատողության համաձայն՝ առավել նշանակալի են ՀՀ պետական բյուջեի կատարման համա­պա­տաս­խա­նության հաշ­վե­քն­նություն­նե­րի ընթացքում:

ՀՀ 2021թ. պետական բյուջեի կատարման հաշվեքննությունների արդ­յուն­քում, ընդհանուր պե­տա­կան բյուջեի համար առանցքային անհա­մապա­տաս­խանություններ չեն ար­ձա­նագրվել։

Ատոմ Ջանջուղազյան

Հաշվեքննիչ պալատի նախագահ

26 մայիսի 2022թ.

**ՀԱՇՎԵՔՆՆԻՉ ՊԱԼԱՏ**

Բաղրամյան 19, Երևան, Հայաստանի Հանրապետություն

**2. Հայտնաբերված անհամապատասխանությունների, խեղաթյուրումների և առաջարկությունների վերաբերյալ տեղեկատվություն**

2021թ. պետական բյուջեի կատարման վե­րաբերյալ եզրակացության կազմ­ման նպա­տա­կով, Հաշվեքննիչ պալատն իրա­կա­նաց­րել է պետական բյու­ջեի երեք, վեց, ինն ա­միս­ների և տարեկան կատարման 72 հաշվեքննություն 18 գե­րա­տես­չու­թյուննե­րում (կատարող), որոնց բա­ժին է ընկել ՀՀ պետա­կան բյուջեի ծախսային մասի (դրա­մարկղային ծախսի) 91.1%-ը: Հաշ­վե­քննու­թ­յուն­նե­րի արդյունքներն ամփոփված են ըն­թացիկ եզրա­կացություն­նե­­րում, որոնք Օրենքով սահ­մանված կարգով ներ­կա­յաց­վել են ՀՀ Ազգային ժո­ղովին, ՀՀ կառավարությանը, ինչ­պես նաև հրապարակվել Հաշ­վեք­ննիչ պա­լատի www.armsai.am պաշտո­նա­կան կայք-էջում (բացա­ռու­թյամբ 8 ըն­թա­­ցիկ եզրա­կա­ցու­թ­յուն­ների, ո­րոնք պարունակել են օրենքով սահ­ման­ված գաղտ­նիք հան­դիսացող տե­ղե­կու­թ­յուն­ներ):

Հաշվի առնելով Հաշվեքննիչ պալատի գործունեության կանխարգելիչ դե­րը, եռամ­սյա­կա­­յին հաշվեքննությունների ընթացքում հայտնաբերված մի շարք անհամա­պատաս­խա­­նություններ և խեղաթյուրումներ տարեվերջի դրությամբ շտկված են եղել:

Պետական բյուջեի կատարման հաշվեքննությունների շրջանակներում, ե­րեք դեպքում[[1]](#footnote-1) Հաշվեքննիչ պալատը եկել է հետևության, որ կատարված ա­րար­քը պարունակում է առերևույթ հանցագործության հատկանիշներ, և հա­մա­պա­տասխան նյութերը Հաշվեքննիչ պալատի որոշմամբ ուղարկվել են ՀՀ գլխավոր դատախազություն։

Հայտ­նա­­բերված անհամապատասխանությունների, խեղաթյուրումների և ա­ռա­ջար­կու­­թ­յուն­­ների վերաբերյալ տեղեկատվությունը ներկայացվում է ստորև:

**2.1. Հայտնաբերված անհամապատասխանությունների վերաբերյալ տեղեկատվություն[[2]](#footnote-2)**

*2.1.1. Անհամապատասխանությունների վերաբերյալ տեղեկատվության ներկայացման ձևաչափ*

Հաշվեքննիչ պալատը ներկայացնում է հայտնաբերված խեղաթյուրումների վերաբեր­յալ ամփոփ տեղեկատվությունը սույն եզրակացության 2.1.2 բաժ­նում: Հաշվեքննիչ պալատը նպա­տակ չունի սույն եզրա­կա­ցությունում վե­րա­շարադրել հայտնաբերված անհա­մա­պատասխանությունների առանձին դեպքերը (բացառությամբ ընդհանուր պետական բյու­ջեի կատարման հա­մար առանցքային անհամապատասխանությունների, որոնք, առկայության դեպ­քում, ներկայացվում են ան­­կախ հաշվեքննության կարծիքի *Առանց­քա­յին անհամապատասխանություններ* բաժ­նում), քանի որ վերջիններս զե­տեղված են 2021թ. պետական բյուջեի երեք, վեց, ի­նը ամիսների և տա­րեկան կա­տարման հաշվեքննությունների ընթացիկ եզրա­կա­ցու­թ­յուն­նե­րում և հրապա­րակ­ված են Հաշվեքննիչ պալատի պաշտոնական կայք-էջի (www.armsai.am) Ընթա­ցիկ եզրակացություններ բաժնում (բացառու­թ­յամբ օրեն­քով սահմանված գաղտնիք պա­րունակող ընթացիկ եզրա­կա­ցու­թ­յունների):

*2.1.2. Ամփոփ տեղեկատվություն*

18 գերատեսչություններում (կատարող) իրականացված ՀՀ 2021թ. պե­­տա­կան բյուջեի կատարման 72 հաշվեքննությունների արդյունքում արձանա­գրվել են և 31.12.21թ. դրությամբ առկա են եղել 138 հատ անհամա­պատաս­խա­նություններ՝ 13 գերատեսչություններում (կատարող) (աղյուսակ 1):

*Աղյուսակ 1. Անհամապատասխանությունների վերաբերյալ ամփոփ տեղեկատվություն՝ ըստ գերատեսչությունների*

| ***N*** |  **Գերատեսչության (կատարող) անվանումը** | **Անհամապատաս­խանությունների քանակ (հատ)** |
| --- | --- | --- |
| 1 | Կրթության, գիտության, մշակույթի և սպորտի նախարարություն  | 34 |
| 2 | Տարածքային կառավարման և ենթակառուցվածքների նախարարություն | 28 |
| 3 | Պաշտպանության նախարարություն (գաղտնի) | 13 |
| 4 | Առողջապահության նախարարություն | 12 |
| 5 | Պետական եկամուտների կոմիտե  | 11 |
| 6 | Արտաքին գործերի նախարարություն (գաղտնի) | 10 |
| 7 | Արդարադատության նախարարության քրեակատարողական ծառայություն  | 7 |
| 8 | Էկոնոմիկայի նախարարություն  | 7 |
| 9 | Աշխատանքի և սոցիալական հարցերի նախարարության միասնական սոցիալական ծառայություն  | 4 |
| 10 | Ոստիկանություն  | 4 |
| 11 | Աշխատանքի և սոցիալական հարցերի նախարարություն  | 3 |
| 12 | Արտակարգ իրավիճակների նախարարություն | 3 |
| 13 | Տարածքային կառավարման և ենթակառուցվածքների նախարարության ջրային կոմիտե  | 2 |
| **ԸՆԴԱՄԵՆԸ** | **138** |

**2.2. Հայտնաբերված խեղաթյուրումների վերաբերյալ տեղեկատվություն[[3]](#footnote-3)**

*2.2.1. Խեղաթյուրումների վերաբերյալ տեղեկատվության ներկայացման ձևաչափ*

Հաշվեքննիչ պալատը ներկայացնում է հայտնաբերված խեղաթյուրումների վե­րաբեր­յալ ամփոփ տեղեկատվությունը սույն եզրակացության 2.2.2 բաժ­նում: Պետական բյու­ջեի կատարման մակարդակում առանցքային խեղա­թ­յու­րումները ներկայացվում են ան­­կախ հաշվեքննության կարծիքի *Հաշվե­քննու­թյան առանցքային հարցեր* բաժ­նում: Սույն եզրակացության 2.2.3 բաժ­նում ներկայացվում է առանձին գե­րա­­տես­չու­թ­յան (կատարող) մա­կար­դա­կում նշանակալի խեղաթյուրումների վերաբերյալ տեղե­կատ­­վությունը: Հաշ­վեքննիչ պալատը նպա­տակ չի հետապնդում սույն եզրակացությունում վե­րաշարադրել իր գործունեության ընթացքում հայտ­նա­բեր­ված բոլոր խե­ղա­թյուրում­նե­րի վերաբերյալ ամբողջ տեղե­կատ­վու­թյունը, քանի որ այն իր անհ­րաժեշտ մանրամասներով, ներկայացված է 2021թ. պետական բյուջեի ե­րեք, վեց, ի­նը ա­միս­ների և տարեկան կա­տարման հաշ­վե­քննությունների ըն­թացիկ եզրա­կա­ցու­թ­­յուն­ներում, որոնք հրա­պա­րակ­ված են Հաշ­վեքննիչ պա­լատի պաշտոնական կայք-էջի (www.armsai.am) Ընթա­ցիկ եզրակացու­թ­­յու­ններ բաժնում (բացառությամբ օրեն­քով սահ­մանված գաղտնիք պա­րունակող ընթացիկ եզրակացությունների):

*2.2.2. Ամփոփ տեղեկատվություն*

18 գերատեսչություններում (կատարող) իրականացված ՀՀ 2021թ. պե­­տա­կան բյուջեի կա­տարման հաշվեքննությունների արդյունքում արձանագրվել և 31.12.21թ. դրությամբ առ­կա են եղել 26 հատ խեղաթյուրումներ 6 գերա­տես­չու­թ­յուն­նե­րում: Խեղա­թյուրում­նե­րի ընդհանուր գումարը կազմել է 2,651,846.04 հազ. դրամ կամ հաշ­վեքննված գե­րա­տեսչությունների տա­րե­կան դրամարկղային ծախսի 0.15%-ը:

*Աղյուսակ 2. Խեղաթյուրումների վերաբերյալ ամփոփ տեղեկատվություն*

| **N** | **Գերատեսչության (կատարող) անվանումը** | **2021թ. դրամարկղային ծախսը (մլն. դրամ)** | **Խեղաթյուրումներ** |
| --- | --- | --- | --- |
| ***Տես. կշիռը դրա-մարկղային ծախսում (%)*** | ***Քա-նակ*** | ***Գումար (մլն. դրամ)*** |
| 1 | Տարածքային կառավարման և ենթակառուցվածքների նախարարություն (ՏԿԵՆ)  | 109,464.8 | 1.16 | 8 | 1,274.4 |
| 2 | Էկոնոմիկայի նախարարություն (ԷՆ) | 40,036.1 | 2.64 | 4 | 1,057.1 |
| 3 | Արդարադատության նախարարության քրեակատարողական ծառայություն (ՔԿԾ) | 11,195.9 | 0.24 | 2 | 26.5 |
| 4 | Կրթության, գիտության, մշակույթի և սպորտի նախարարություն (ԿԳՄՍՆ) | 69,898.7 | 0.31 | 3 | 217.1 |
| 5 | Պետական եկամուտների կոմիտե (ՊԵԿ) | 161,211.7  | 0.05 | 3 | 73.1 |
| 6 | Առողջապահության նախարարություն (ԱՆ) | 157,359.7 | 0.002 | 6 | 3.8 |
| **ԸՆԴԱՄԵՆԸ** | **1,826,773.2** | **0.15** | **26** | **2,651.9** |

*2.2.3. Առանձին գերատեսչության (կատարող) մակարդակում նշանակալի խեղաթյուրումներ*

1. **ՏԿԵՆ-ի կողմից կատարված 1049-21004 ԱԶԲ-ի աջակ­ցու­թ­յամբ ի­րա­կանացվող Մ6 Վանաձոր-Ալավերդի-Վրաստանի սահ­ման միջպետա­կան նշանակության ճանապարհի ծրագրի կա­ռու­ցում և հիմնանորոգում մի­ջոցառման Շենքերի և շինու­թ­յուն­նե­րի կապիտալ վերանորոգում (511300) հոդ­վածի գծով դրա­մարկ­ղա­յին ծախսը խե­ղա­թյուրված է եղել 1,211,845.62 հազ. դրամի չա­փով:**

Գնային փոփոխության հետ կապված կարգավորումները վարկային պայ­մա­նագրերի ընդ­հանուր պայմաններով սահմանված կարգին անհամա­պա­տաս­խան հաշվարկելը (կար­գավորման գործակիցը հաշվարկվել է ոչ թե մեկ ամսվա համար, այլ մի քանի ա­միսների համար հաշվարկել է միջին թվաբանական գործակից, աշխատանքները ժամ­կետում չավարտելու պա­րա­գայում չեն ընտրվել պատվիրատուի համար նախընտ­րե­­լի գործա­կից­նե­րը) և նյութերի գների ու միջին աշխատավարձի բազային և ընթացիկ չա­փե­րի՝ վերջիններիս աղբյուր հանդիսացող տեղեկագրերում և կայքերում նշված չա­փե­րից տարբերվելը, հանգեցրել են գնային կարգավորումների՝ 813,424.50 հազ. դրա­մի չափով ավելի հաշվարկման։

Ժայռային լիցքի աշխատանքներում պատվիրատուի կողմից առաջարկված փո­փո­խու­թ­յան ժամանակ (ժայռային հանույթի փոխարինում ժայռային լից­քով) աշխատանքի նոր գինը կապալառուի կողմից չհաշվարկելու և «Շին­հրա­պարակի որակի և տեխ­նի­կա­կան հսկողության ապահովման ձեռ­նարկ»-ով սահմանված կարգին ոչ համա­պա­տաս­խան հաշվարկելու ար­դյուն­քում, պայմանագրային գինը նվազեցվել է 152,286.04 հազ. դրամով պա­կաս չափով։

Բիտումով կայունացված խիճավազային շերտի նոր գնի հաշվարկներում օգ­տա­գործ­ված նյութերի գներն ինֆորմացիոն տեղեկագրերում սահման­ված գներից բարձր ըն­դու­նելը, 1տ խտացված ասֆալտբետոնե խառնուրդը 1տ չխտացված ասֆալտբետոնե խառ­նուրդից 1.58 անգամ թեթև ընդունելը, 1քմ խտացված ասֆալտբետոնե խառ­նուր­դի պատրաստման համար անհ­րա­ժեշտ լցանյութերի ծավալն ինժեների կողմից հաս­տատ­ված ասֆալտ­բե­տո­նե խառնուրդների պատրաստման անձնագրերում (բաղադ­րա­տոմ­սե­րում) սահմանվածից այլ ծավալ ընդունելը, ասֆալտբետոնե շերտի կա­ռուց­ման համար անհրաժեշտ մեխանիզմների արտադրողականությունը սահ­ման­վածից ցածր ընդունելը, ասֆալտբետոնի արտադրության գործարանի ծախսերը և նյութերի տե­ղափոխման ծախսերը տարբեր հաշվարկներում տար­բեր ընդունելը հանգեցրել են 114,384.15 հազ. դրամի չափով խեղա­թյուր­ման։

Միջանկյալ վճարման վկայականներում աշխատանքների պայմանագ­րա­յին հաս­տատ­ված ծավալների փոխարեն աշխատանքների համար անհրա­ժեշտ կոնս­տրուկ­ցիա­ների գինը հաշվարկելը հանգեցրել է 96,000.00 հազ. դրամի չափով խեղա­թյուր­ման։

Ժայռային հանույթի և հորատապայթեցման աշխատանքների ծավալը, ա­ռանց որևէ փո­փոխության, նախագծով և պայմանագրով սահմանված ծա­վալներից 7,302.07խմ-ով ավելի հաշվարկելը հանգեցրել է 35,750.93 հազ. դրամի չափով խեղաթյուրման։

1. **ԷՆ-ի կողմից կատարված 1022-12004 «Գյուղատնտե­սա­կան հում­քի մթերումների (գնումների) նպատակով ագրովե­րա­մշակ­ման ոլորտին տրա­մա­դրվող վարկերի տոկոսադրույքների սուբ­սի­դա­վորում» միջոցառման «Սուբսիդիաներ ոչ պետական ֆի­նան­սա­կան կազմակերպություններին» (452200) հոդվածը խե­ղա­­թ­յուր­ված է եղել 717,959.18 հազ. դրամի չափով:**

Կաթի և խաղողի մթերմամբ զբաղվող կազմակերպություններին վարկի տրա­մա­դրման համար հիմք հանդիսացող՝ վարկառուների կողմից ներ­կա­յաց­ված տեղեկատ­վու­թյան (ձև 1) և ֆերմերների համայնքների կողմից տրա­մադրված տեղեկատվության հա­մադրության արդյունքում արձանա­գրվել է ֆինանսական կազմակերպությունների կող­մից տրամադրված վար­կերի մասով ՀՀ պետական բյուջեից սուբսիդավորված տո­կոսա­գու­մա­րի 717,959.18 հազ. դրամի չափով խեղաթյուրում:

1. **ԷՆ-ի կողմից կատարված 1058-11001 Էկոնոմիկայի ո­լոր­տում պե­տա­կան քաղաքականության մշակում, ծրագրերի համա­կար­­գում և մոնի­թո­րինգ միջոցառման Աշխատողների աշխա­տա­­վարձեր և հավե­լա­վճար­ներ (411100) հոդվածի գծով դրա­մարկ­­ղային ծախսը խե­ղա­թյուրված է եղել 336,696.49 հազ. դրա­մի չափով:**

Դասակարգման խեղաթյուրումն առաջացել է աշ­­­խատա­վար­ձե­րի և հա­վե­լա­վճարների կազմում պար­­­գևատրման ծախսերի ներառման արդյունքում:

1. **ԱՆ ՔԿԾ-ի կողմից կատարված 1120-11001 Քրեակատա­րո­ղա­կան ծա­ռայություններ միջոցառման Շենքերի և կառույց­նե­րի ընթացիկ նո­րո­գում և պահպանում (425100) հոդվածի գծով դրա­մարկղային ծախսը խե­ղա­­թյուրված է եղել 20,900.72 հազ. դրա­­մի չափով:**

Դասակարգման խեղաթյուրումն առաջացել է կապիտալ ծախսերը, որպես ըն­թացիկ ծախս ճանաչելու արդյունքում: Մասնավորապես, որպես ընթա­ցիկ ծախս են ճանաչվել Արմավիր ՔԿՀ-ի վարչական մասնաշենքի տա­նի­քի (կտուրների ընդհանուր մա­կե­րե­սի 30%-ը գերազանցող) վերակա­ռուց­ման մասով կատարված 16,516.64 հազ. դրա­մի չափով ծախսը, ինչպես նաև Կոշ ՔԿՀ-ի 630 ԿՎԱ տրանսֆորմատորի, է­լեկտ­րա­կան սարքա­վո­րու­մների և մոնտաժման աշխատանքների մասով կատարված 4,384.08 հազ. դրամի չափով ծախսը:

1. **ՖՆ-ի կողմից կատարված 1006-13001 Կառավարության պարտ­քի սպասարկում միջոցառման «Ներքին տոկոսավճար­ներ» (441000) և «Արտաքին տոկոսավճարներ» (442000) հոդ­ված­­­ները խեղաթյուրված են:**

Խեղա­թյուր­ումը պայմանավորված է արտարժույթով պե­տա­կան պարտա­տոմ­­սե­րի գծով տոկոսավճարները ներքին և ար­տա­քին տոկոսա­վճար­ների մի­ջև տարան­ջատ­ված չլինելու, դրանք ամբողջությամբ արտաքին տո­կո­սա­վճար­նե­րի հոդվածում ընդ­գրկվ­ած լինելու հանգամանքով։ «Պետական պարտքի մասին» ՀՀ օրենքի 14-րդ հոդ­վա­ծի 1-ին մասի 1-ին կետի համա­ձայն, ռեզիդենտների կողմից ձեռք բերված ար­տար­ժույ­թով թողարկ­ված պար­տատոմսերը ներքին պետական պարտ­քի աղբյուր են, իսկ ՀՀ ֆի­նանս­ների և էկոնոմիկայի նախարարի 09.01.07թ. N5-Ն հրա­մանի 16-րդ հա­­վել­վա­ծի համաձայն, ներ­­քին տոկոսավճարները բոլոր տո­կո­սա­վճար­ներն են, ո­րոնք վ­ճար­վել են կամ հաշ­վե­գրվել են ներքին աղբյուրներին։ Ըստ այդմ՝ ՀՀ օրենս­դ­րության հա­մաձայն, ռե­զի­դենտ­ների կողմից ձեռք բեր­ված արտար­ժու­թային պե­տա­կան պար­տա­տոմսերը ներ­քին պետական պարտքի ֆի­նանսա­վոր­ման աղբյուր են և դրանց սպա­սարկման հա­մար վճարվող տոկոսավճարները պետք է հաշվառվեն, որ­պես ներ­քին տոկոսա­վճար­ներ։ Մինչդեռ, ՀՀ 2021թ. պետական բյուջեի կատարման վերաբերյալ տա­րեկան հաշվետվությունում, չնայած արտարժութային պետական պար­տա­տոմսերի գծով ներքին պարտքի պաշարի առկայությանը, նշված գոր­ծիք­ների գծով ներքին տոկոսավճարներ չեն նշվել։

**2.3. Առաջարկությունների վերաբերյալ տեղեկատվություն**

*2.3.1. Առաջարկությունների վերաբերյալ տեղեկատվության ներկայացման ձևաչափ*

Հաշվեքննիչ պալատը ներկայացնում է ՀՀ 2021թ. պետական բյուջեի տա­րեկան կա­տար­ման հաշվեքննությունների արդյունքում ներկա­յաց­ված ա­ռա­ջար­կությունների վե­րա­բերյալ ամփոփ տեղեկատվություն սույն եզ­րա­կա­ցության 2.3.2 բաժնում: Առանձին գե­րատեսչության մակարդակում ա­ռա­ջարկությունները սույն եզրակացու­թ­յու­­­նում չեն վե­րաշարադրվում: Դրանք հ­րա­պարակված են Հաշ­վեքննիչ պա­լատի պաշ­տո­նական կայք-էջի (www.armsai.am) Ըն­թացիկ եզրակա­ցու­թ­յուններ բաժ­նում ներ­կա­յացված հա­­մապա­տաս­խան ընթա­ցիկ եզրակա­ցու­թ­յուն­նե­րում (բացառությամբ օ­րեն­քով սահ­ման­ված գաղտնիք պարունակող ընթացիկ եզրակացու­թ­յուն­նե­րի): Առկայության դեպքում, առանձին բաժնով ներ­կայացվում են պե­տա­կան բյուջեի մա­կար­դակում Հաշվեքննիչ պալատի առաջար­կու­­թյունները:

*2.3.2. Ամփոփ տեղեկատվություն*

ՀՀ 2021թ. պետական բյուջեի տարեկան կա­տար­­ման հաշվեքննությունների արդյուն­քում ներկայացվել են 66 հատ առա­ջար­կու­թ­յուն­ներ 12 գե­րա­տես­չու­թ­յուն­նե­րի վե­րա­բե­րյալ (աղյուսակ 3):

*Աղյուսակ 3. Առաջարկությունների վերաբերյալ ամփոփ տեղեկատվություն*

| **N** | **Գերատեսչության անվանումը** | **Առաջարկու­թյունների քանակ** |
| --- | --- | --- |
|
|  |
| 1 | Աշխատանքի և սոցիալական հարցերի նախարարություն | 6 |
| 2 | Արդարադատության նախարարության քրեակատարողական ծառայություն | 1 |
| 3 | Արտակարգ իրավիճակների նախարարություն | 1 |
| 4 | Արտաքին գործերի նախարարություն | 3 |
| 5 | Էկոնոմիկայի նախարարություն | 4 |
| 6 | Կրթության, գիտության, մշակույթի և սպորտի նախարարության գիտության կոմիտե | 5 |
| 7 | Կրթության, գիտության, մշակույթի և սպորտի նախարարություն | 9 |
| 8 | Պաշտպանության նախարարություն | 2 |
| 9 | Պետական եկամուտների կոմիտե | 7 |
| 10 | Վարչապետի աշխատակազմ | 3 |
| 11 | Տարածքային կառավարման և ենթակառուցվածքների նախարարության ջրային կոմիտե | 13 |
| 12 | Տարածքային կառավարման և ենթակառուցվածքների նախարարություն | 12 |
| **ԸՆԴԱՄԵՆԸ** | **66** |

1. Էկոնոմիկայի նախարարությունում ՀՀ 2021թ. պետական բյուջեի երեք և ինը ամիսների կա­տար­ման հաշվեքննությունների և Պաշտպանության նախարարությունում իրականացված հաշվե­քննու­թ­յան արդյունքներով։ [↑](#footnote-ref-1)
2. Անհամապատասխանությունը՝ իրավական ակտերին, ինչպես նաև քաղաքացիաիրավական հա­րա­բերությունների շրջանակներում կնքված այլ գործարքներով սահմանված չափանիշներին և պա­հանջ­ներին ոչ համապատասխան կերպով պետական բյուջեի միջոցները, ստացած փոխառու­թ­յուն­ներն ու վարկերը, պետական սեփականությունը օգտագործած լինելու դեպքն է։ [↑](#footnote-ref-2)
3. Խեղաթյուրումը` ֆինանսական հաշվետվությունում ներկայացված հոդվածի գումարի, դա­սա­կարգ­ման, ներկայացման կամ բացահայտման և ֆինանսական հաշվետվությունների կիրառելի հի­մունք­նե­րի պահանջներին համապատասխան լինելու համար պահանջվող հոդվածի գումարի, դասա­կարգ­ման, ներկայացման կամ բացահայտման միջև տարբերությունն է: [↑](#footnote-ref-3)